ඒ අතරේ මුලින් පියාත් පසුව මවත් අභාවයට යාම ලොකු ඉස්කෝලේ මහත්තයාගේ හදවතේ දැනුදු වේදනාවෙන් මුසපත් කරන සිදුවීම් දෙකකි.සිය පියා හවස්වරුවේ අඹ ගස යට සවි කර තිබූ බංකුව මතට වී සැඳෑ සුව විඳිමත් මව කෝපි කෝප්පය සාදාගෙන ගොස් ඔහු අසලින් සිට පිළිසඳර කතාවේ යෙදී සිටීමත් එදවස ඉස්කෝලේ මහත්තයාට මහත් සතුටක් ඇතිකල කරුණක් විය.පියාගේ හා මවගේ අවසන් කටයුතු සදහා ඉදිකල අවමගුල් මඩුව සාදනු ලැබුවේද මේ අඹ ගස සෙවනේමය.